
Opština Žabljak
Komisija za sprovođenje postupka javne nabavke
Broj : 01-018/23-105
Datum, 26.05.2023.godine

Pojašnjenje tenderske dokumentacije 
broj 01-018/23-90 od 12.05.2023.godine za nabavku
Kompleksna hidrogeološka i geofizička istraživanja za potrebe zahvatanja dodatnih količina voda za vodosnadbijevanje u opštini Žabljak 
po zahtjevu broj 01-018/23-104 od 26.05.2023.godine 
dostavljen preko CEJN-a dana 24.05.2023.godine
šifra postupka 46147

Pitanja zainteresovanih ponuđača
Pitanje 1. S obzirom da je pitanje glasilo da nam navedete pod kojim članom Zakona o geološkim istraživanjima ("Službeni list Crne Gore", br. 28/93, 42/94 i 26/07 i "Sl. list CG", broj 28/11) je propisano neophodno posjedovanja navedenih licenci, traženih tenderom, za javnu nabavku br. 46147. U Vašem odgovoru se pozivate na član 2. Zakona o geološkim istraživanjima ("Sl. list RCG", br. 28/93, 27/94, 42/94, „Sl.list CG“, br. 26/07, 28/11). Radi potpunog i nedvosmislenog interpretiranja u daljem tekstu se daje član 2. Zakona o geološkim istraživanjima ("Sl. list RCG", br. 28/93, 27/94, 42/94, „Sl.list CG“, br. 26/07, 28/11) u orginalnom sadržaju:
Član 2
Pod geološkim istraživanjima, u smislu ovog zakona, podrazumijevaju se istraživanja i ispitivanja koja se vrše radi: upoznavanja razvoja, sastava i građe zemljine kore, prognoziranja, pronalaženja i utvrđivanja ležišta mineralnih sirovina i ocjene ekonomskih efekata njihovog korišćenja, utvrđivanja geoloških i geomehaničkih osobina tla za potrebe izgradnje objekata, prostornog planiranja, uređenja prostora i zaštite i unapređenja životne sredine.
Geološka istraživanja, u smislu stava 1 ovog člana, obuhvataju: opšta geološka, paleontološka, stratigrafska, sedimentološka, minerološka, petrografska, geohemijska, geofizička, metalogenetska, strukturno-geološka, inženjersko-geološka, hidrogeološka, geofizička, seizmološka, geomorfološka, geodinamička, geobotanička, fotogeološka, geostatička, hemijsko-tehnološka, ekonomsko-geološka i druga istraživanja i ispitivanja.
Podacima geoloških istraživanja, u smislu ovog zakona, smatraju se podaci dobijeni geološkim istraživanjima iz stava 2 ovog člana.
Prema gore navedenom u stavu 1 nisu nigdje navedena geološka istraživanja za potrebe zahvatanja podzemnih voda za vodosnabdijevanje, pa bi smo Vas zamolili da nam objasnite kako stav 2, koji propisuje geološka istraživanja u smislu stava 1., predstavlja obrazloženje o neophodnim licencama za predmetnu javnu nabavku. 
Pitanje 2. U Vašim odgovoru navodite da je naručilac Opština Žabljak uradila Projekat kompleksnih hidrogeoloških i geofizičkih istraživanja za potrebe zahvatanja dodatnih količina voda za vodosnadbijevanje u opštini Žabljak urađen od “Prospect” doo Podgorica, na osnovu koga će se izvršiti navedna istraživanja i isti je stavljen na uvid zainteresovanim ponuđačima dana 18.05.2025.godine preko Elektronskog sistema javnih nabavki CEJN-a. Postavlja se pitanje zašto se samim tim ne izvrši adekvatna dopuna tenderske dokumentacije na način što bi se jasno definisalo da se javna nabavka sprovodi na osnovu gore navedenog projekta. 
Pitanje 3. U prethodnom odgovoru konstatovali se da Projekat kompleksnih hidrogeoloških i geofizičkih istraživanja za potrebe zahvatanja dodatnih količina voda za vodosnabdijevanje u opštini Žabljak, je dokument koji definiše vrstu i obim radova, i isti nije revidovan, s obzirom da će se lokacija  za izvođenje istražnih bušotina odrediti nakon geofizičkih istraživanja, a vrste i količine radova neće se mijenjati odnosno navedena istraživanja će se izvršiti u skladu sa Projektom kompleksnih hidrogeoloških i geofizičkih istraživanja za potrebe zahvatanja dodatnih količina voda za vodosnadbijevanje u opštini Žabljak urađen od “Prospect” doo Podgorica. 
Zamolili bi Vas da nam objasnite kako možete konstatovati da se vrste i količine radova neće mijenjati ako znamo da je članom 10. Zakona o geološkim istraživanjima ("Službeni list Crne Gore", br. 28/93, 42/94 i 26/07 i "Sl. list CG", broj 28/11) definisano da Projekat geoloških istraživanja podliježe tehničkoj kontroli odnosno reviziji. Uvidom u navedeni Projekat može se jasno zaključiti da u poglavlju 8. PREDMJER SA OPISOM I TEHNIČKIM USLOVIMA IZVOĐENJA ISTRAŽNIH RADOVA, odnosno u podpoglavlju Geofizička istraživanja, nemamo definisanu dužinu profila koji će se sprovesti tehnikom profilisanja, postupkom specifične električne otpornosti (SEO). U podpoglavlju Hidrogeološko istražno bušenje nije definisano jedan od bitnijih faktora priliko izvođenja istražnih radova a to je tip isplake koji može biti korišćen prilikom istražnog bušenja. Navedeno može drastično da utiče na cijenu bušenja i uslove njihovog izvođenja, ali i do neželjenih posledica u slučaju korišćenja bentonita kao isplake. Usled korišćenja bentonita može da se drastično smanji izdašnost samog istražnog rada. Takođe ne znamo da li je planirana ugradnja granulata između zidova bušotine i filterske konstrukcije. U podpoglavlju Hidrogeološko testiranje bušotina konstatuje se da će se u cilju utvrđivanja filtracionih karakteristika, odnosno parametara kvartarne vodonosne sredine, nakon ispiranja, izvršiti hidrogeološko testiranje bušotine. Metodologija realizacije opitnog crpenja i interpretacije podataka praćenja apsolutno nije obrađena u projektu pa samim tim ne znamo da li se projektuje crpenje iz pojedinačnog, ili grupe bunara (spregnuti test crpenja), da li sa jednim proticajem ili sa više proticaja (sniženja) – tzv. step test i sl. 
U istom dokumentu nema ni jedan grafički prilog, koji je obavezan dio tehničke dokumentacije (Geografski položaj područja istraživanja, Geološka karta šireg područja istraživanja, Prognozna hidrogeološka karta sa položajem istražnih radova, konstrukcija istražnog bunara I sl.). 
Ukazivanjem na određene nedostatke tehničke dokumentacije nijesmo željeli da vršimo reviziju iste, već još jednom molimo investitora da nam objasni na koji način zapravo i s kojim zakonskim ovlašćenjem konstatuje da će navedeni Projekat biti pozitivno revidovan i prihvaćen od strane revidentske komisije.

Odgovori:
1.Kako smo naveli u pojašnjenju broj 01-018/23-99/1 predmet otvorenog postupka javne nabavke je vršenje hidrogeoloških i geofizičkih istraživanja za potrebe zahvatanja dodatnih količina voda za vodosnadbijevanje u opštini Žabljak. 
U samom pojašnjenju naveli smo da je oblast geoloških istraživanja, uređena Zakonom o geološkim istraživanjima ("Sl. list RCG", br. 28/93, 27/94, 42/94, „Sl.list CG“, br. 26/07, 28/11). Član 2 ovog zakona propisuje da geološka istraživanja obuhvataju: opšta geološka, paleontološka, stratigrafska, sedimentološka, minerološka, petrografska, geohemijska, geofizička, metalogenetska, strukturno-geološka, inženjersko-geološka, hidrogeološka, geofizička, seizmološka, geomorfološka, geodinamička, geobotanička, fotogeološka, geostatička, hemijsko-tehnološka, ekonomsko-geološka i druga istraživanja i ispitivanja. 
Takođe, članom 12 stav 1 Zakona o geološkim istraživanjima je propisano da poslove projektovanja, vršenja jedne osnovne vrste istraživanja i izrade elaborata o rezultatima geoloških istraživanja može obavljati privredno društvo, odnosno drugo pravno lice, na osnovu licence, dok je stavom 3 ovog člana propisano da privredno društvo, odnosno drugo pravno lice može obavljati više vrsta geoloških istraživanja, ako za to ispunjava uslove propisane ovim članom.  
Tenderskom dokumentacijom i tehničkom specifikacijom predviđena su hidrogeološka i geofizička istraživanja, koja su propisana Zakonom o geološkim istraživanjima ("Sl. list RCG", br. 28/93, 27/94, 42/94, „Sl.list CG“, br. 26/07, 28/11) 

2. S obzirom da je tehnička specifikacija javne nabavke kompleksnih hidrogeoloških i geofizičkih istraživanja za potrebe zahvatanja dodatnih količina voda za vodosnadbijevanje u opštini Žabljak, data na osnovu Projekta kompleksnih hidrogeoloških i geofizičkih istraživanja za potrebe zahvatanja dodatnih količina voda za vodosnadbijevanje u opštini Žabljak urađen od “Prospect” doo Podgorica, a isti je stavljen na uvid zainteresovanim ponuđačima preko Elektronskog sistema javnih nabavki CEJN-a, kako je i navedeno u pojašnjenju broj 01-018/23-99/1, smatramo da je jasno definisano da se javna nabavka sprovodi na osnovu gore navedenog projekta, te da dopuna tenderske dokumentacije nije neophodna. 
[bookmark: _GoBack]3. U pojašnjenju broj 01-018/23-99/1 Naručilac nije konstatovao da će Projekat  kompleksnih hidrogeoloških i geofizičkih istraživanja za potrebe zahvatanja dodatnih količina voda za vodosnabdijevanje u opštini Žabljak biti pozitvno revidovan već je navedeno da će se radovi izvršiti u skladu sa specifikacijom navedenom u otvorenom postupku javne nabavke, a koja je data na osnovu gore navedenog projekta.

Predsjednik komisije 
Vukica Lalović

